**Târgul medievalelor ecouri**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cetatea este tristă,

Turiștii au plecat;

Ecouri mai persistă

În târgul neuitat.

.....................................................

Pavaje patinate lucind medieval

Cu pași ușor purtați de clipele pierdute

Pe sub felinare care lumină opal,

Fantome însuflețite din vechile redute...

Acolo un cavaler se amestecă prin umbre,

El însuși umbră a nopții trecătoare...

Domnița-i rătăcită în negurile sumbre

Sau doar e rătăcită în basme viitoare...

........................................................

Noaptea își cântă ritmul prin tainice palate,

O cucuvea îngână fiorul din ecouri,

Crâmpeiul din trezirea legendelor deșarte

Purtat de lilieci în neguroase stoluri...

O caleașcă la tavernă așteaptă: domni, domnițe

Iar vezetiul nopții șade pe-o băncuță,

Descâlcind în gânduri financiare ițe

Și griji de sănătate pentru a sa măicuță...

Dar, iată: ies petrecăreții!

Privirea obosită deodată i se înseninează

Caleașca sa frumoasă spre zorii dimineții

Printre lampioane vechi din nou parcă valsează...

.......................................

Diversele graiuri rătăcind din lume

Sfârșite de cântări ce noaptea le-au stârnit,

Acum sunt ostenite şi după șuvoi de glume

Se scurg spre vise dulci în raiuri de dormit...

..................................

Cetatea este tristă,

Turiștii au plecat

Ecouri mai persistă

În târg de neuitat!

20.03.2017

(Republicare-poeții noștri)